ddrg/super_eurlex huggingface dataset:
ET Euroopa Liidu Teataja C 38/14

Üldkohtu 24. novembri 2010. aasta otsus — komisjon versus Irish Electricity Generating

(Kohtuasi T-323/09) (1)

(Vahekohtuklausel - Mittetuumaenergia valdkonna teadusuuringute ja tehnoloogia arenduse, sh tutvustamistegevuse eriprogrammi raames sõlmitud leping (1994–1998) - Lepingu täitmata jätmine - Ettemakstud summade tagastamine - Viivised - Tagaseljaotsus)

2011/C 38/23

Kohtumenetluse keel: inglise

Pooled

Hageja: Euroopa Komisjon (esindajad: A.-M. Rouchaud-Joët ja F. Mirza, keda abistavad solicitor U. O’Dwyer ja solicitor A. Martin)

Kostja: Irish Electricity Generating Co. Ltd (Waterford, Iirimaa)

Ese

Vahekohtuklauslil põhinev hagi, mille eesmärk on kohustada Irish Electricity Generating Co. Ltd tagastama 180 664,70 eurot, mis on osa talle ühenduse poolt lepingu nr WE/178/97/IE/GB raames tehtud ettemaksetest, millele lisanduvad viivised.

Resolutsioon

1. Mõista Irish Electricity Generating Co. Ltd-lt Euroopa Komisjoni kasuks välja 180 664,70 eurot, millele lisanduvad viivised: — 5,56 % aastas alates 25. augustist 2003 kuni käesoleva kohtuotsuse kuupäevani; — Iiri seaduse, milleks on käesoleval ajal Debtors (Ireland) Act, 1840 (võlgnike seadus, muudetud kujul), artikli 26 alusel kohaldatavas iga-aastases määras kuni 5,56 % aastas, alates käesoleva kohtuotsuse kuupäevast kuni võlasumma täieliku tasumiseni.

2. Mõista kohtukulud välja Irish Electricity Generating’ult.

(1) ELT C 256, 24.10.2009.
ET Euroopa Liidu Teataja C 38/13

Üldkohtu 16. detsembri 2010. aasta otsus — HIT Trading ja Berkman Forwarding versus komisjon

(Kohtuasi T-191/09) (1)

(Tolliliit - Pakistanist pärit kompaktluminofoorlampide import - Imporditollimaksude tollivormistusjärgne sissenõudmine - Imporditollimaksu vähendamise taotlus - Määruse (EMÜ) nr 2913/92 artikli 220 lõike 2 punkt b ja artikkel 239)

2011/C 38/21

Kohtumenetluse keel: hollandi

Pooled

Hagejad: HIT Trading BV (Barneveld, Madalmaad) ja Berkman Forwarding BV (Barendrecht, Madalmaad) (esindaja: advokaat A. T. M. Jansenas)

Kostja: Euroopa Komisjon (esindajad: L. Bouyon ja H. van Vliet, keda abistas advokaat Y. van Gerven)

Ese

Nõue tühistada komisjoni 12. veebruari 2009. aasta otsus K(2009) 747 (lõplik), milles sedastatakse, et teatud tollimaksude tollivormistusjärgne sissenõudmine on õigustatud ja et nendest maksudest vabastamine ei ole õigustatud (toimik REC 01/08).

Resolutsioon

1. Jätta hagi rahuldamata.

2. Mõista kohtukulud välja Hit Trading BV-lt ja Berkman Forwarding BV-lt.

(1) ELT C 180, 1.8.2009.
ET Euroopa Liidu Teataja C 30/38

Üldkohtu 9. detsembri 2010. aasta otsus — Earle Beauty versus Siseturu Ühtlustamise Amet (NATURALLY ACTIVE)

(Kohtuasi T-307/09) (1)

(Ühenduse kaubamärk - Ühenduse sõnamärgi NATURALLY ACTIVE taotlus - Absoluutne keeldumispõhjus - Olemusliku eristusvõime puudumine - Kasutamise käigus omandatud eristusvõime puudumine - Määruse (EÜ) nr 207/2009 artikli 7 lõike 1 punkt b ja lõige 3)

2011/C 30/68

Kohtumenetluse keel: inglise

Pooled

Hageja: Liz Earle Beauty Co. Ltd (Ryde, Isle of Wight, Ühendkuningriik) (esindajad: solicitor M. Cover, hiljem solicitor K. O’Rourke)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: A. Folliard-Monguiral)

Ese

Hagi Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 11. mai 2009. aasta otsuse peale (asi R 27/2009-2), mis puudutab taotlust registreerida sõnamärk NATURALLY ACTIVE ühenduse kaubamärgina.

Resolutsioon

1. Tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 11. mai 2009. aasta otsus (asi R 27/2009-2) niivõrd, kuivõrd apellatsioonikoda keeldus sõnamärgi NATURALLY ACTIVE ühenduse kaubamärgina registreerimisest 15. juuni 1957. aasta märkide registreerimisel kasutatava kaupade ja teenuste rahvusvahelise klassifikatsiooni Nizza kokkuleppe klassi 18 kuuluvatele kaupadele: pesukotid, kosmeetikakotid ja -karbid, rannakotid, käekotid, õlakotid, punutud kotid, rahakotid, paberrahakotid, nn vanity cases, meigikotid, riidest kotid, peeglikotid.

2. Jätta hagi ülejäänud osas rahuldamata.

3. Mõista kaks kolmandikku Siseturu Ühtlustamise Ameti kohtukuludest välja Liz Earle Beauty Co. Ltd-lt. Jätta Siseturu Ühtlustamise Ameti kohtukuludest üks kolmandik tema enda kanda.

(1) ELT C 244, 10.10.2009.
2.

Jätta pool Zhejiang Xinshiji Foods Co. Ltd ja Hubei Xinshiji Foods Co. Ltd kohtukuludest nende enda kanda.
ET Euroopa Liidu Teataja C 194/14

Üldkohtu 18. mai 2011. aasta otsus — Glenton España versus Siseturu Ühtlustamise Amet — Polo/Lauren (POLO SANTA MARIA)

(Kohtuasi T-376/09) (1)

(Ühenduse kaubamärk - Vastulausemenetlus - Ühenduse kujutismärgi POLO SANTA MARIA taotlus - Polomängija siluetti kujutav varasem Beneluxi kujutismärk - Suhteline keeldumispõhjus - Segiajamise tõenäosus - Määruse (EÜ) nr 207/2009 artikli 8 lõike 1 punkt b)

2011/C 194/20

Kohtumenetluse keel: inglise

Pooled

Hageja: Glenton España, SA (Madrid, Hispaania) (esindajad: advokaadid E. Armijo Chávarri ja A. Castán Pérez-Gómez)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: D. Botis)

Teine menetluspool apellatsioonikojas, menetlusse astuja Üldkohtus: The Polo/Lauren Company, LP (New York, New York, Ameerika Ühendriigid) (esindajad: solicitor R. Black, solicitor R. Guthrie ja barrister S. Malynicz)

Ese

Hagi Siseturu Ühtlustamise Ameti teise apellatsioonikoja 18. juuni 2009. aasta otsuse (asi R 594/2008-2) peale, mis käsitleb The Polo/Lauren Company, LP ja Glenton España, SA vahelist vastulausemenetlust.

Resolutsioon

1. Jätta hagi rahuldamata.

2. Mõista kohtukulud välja Glenton España, SA-lt.

(1) ELT C 282, 21.11.2009.
1.

Tühistada Euroopa Liidu Avaliku Teenistuse Kohtu (teine koda) 4. juuni 2009. aasta otsus liidetud kohtuasjades F-134/07 ja F-8/08: Adjemian jt vs. komisjon osas, milles sellega on sedastatud, et kohtuasja F-134/07 hagejate poolt, kelle nimed on ära toodud lisas, nende kaebusi tagasilükkavate otsuste peale esitatud hagi nõuete kohta otsuse tegemise vajadus on ära langenud.
1.

Euroopa Liidu Avaliku Teenistuse Kohtu (esimene koda) 9. detsembri 2008. aasta otsus kohtuasjas F-52/05: Q vs. komisjon (kohtulahendite kogumikus veel avaldamata) tühistada osas, milles selle kohtuotsuse resolutiivosa punkt 2 kohustab komisjoni tasuma Q-le kahjusummat 500 eurot ning 15 000 eurot, kuivõrd selle eesmärk on hüvitada Q-le tekitatud mittevaraline kahju, mille väidetavalt põhjustas haldusjuurdlusega alustamise viivitamine, ning osas, milles resolutiivosa punkt 3, selleks, et jätta ülejäänud osas esimese kohtuastme hagiavaldus rahuldamata, on teinud otsuse põhjenduse punktides 147–189 (Q) esitatud „psühholoogilise ahistamise väite” kohta ja milles põhjenduste punktis 230 on leitud, et otsust ei ole vaja teha nende nõuete osas, mis puudutavad tema karjääriarengu aruande, mis on koostatud vastavalt perioodide 1. jaanuar kuni 31. oktoober ja 1. november kuni 31. detsember 2003, tühistamist.
ET Euroopa Liidu Teataja C 331/18

Üldkohtu 29. septembri 2011. aasta otsus — New Yorker SHK Jeans versus Siseturu Ühtlustamise Amet — Vallis K. — Vallis A. (FISHBONE)

(Kohtuasi T-415/09) (1)

(Ühenduse kaubamärk - Vastulausemenetlus - Ühenduse sõnamärgi FISHBONE taotlus - Varasem siseriiklik kujutismärk FISHBONE BEACHWEAR - Suhteline keeldumispõhjus - Osaline registreerimisest keeldumine - Varasema kaubamärgi tegelik kasutamine - Täiendavate tõendite arvessevõtmine - Põhjendused - Tegeliku kasutamise tõendamine - Segiajamise tõenäosus - Määruse (EÜ) nr 207/2009 artikli 42 lõiked 2 ja 3 ning artikli 76 lõige 2 - Määruse (EÜ) nr 2868/95 eeskirja 22 lõike 2 teine lause - Määruse nr 207/2009 artikkel 75 - Määruse nr 207/2009 artikli 15 lõike 1 esimene lõik ja teise lõigu punkt a ning artikli 42 lõiked 2, 3 ja 5 - Määruse nr 207/2009 artikli 8 lõike 1 punkt b)

2011/C 331/33

Kohtumenetluse keel: inglise

Pooled

Hageja: New Yorker SHK Jeans GmbH & Co. KG, varem New Yorker SHK Jeans GmbH (Kiel, Saksamaa) (esindajad: advokaadid V. Spitz, A. Gaul, T. Golda ja S. Kirschstein-Freund)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: P. Geroulakos)

Teine menetluspool apellatsioonikojas, menetlusse astuja Üldkohtus: Vallis K. — Vallis A. & Co. OE (Ateena, Kreeka) (esindajad: advokaadid M. Kilimiri, V. von Bomhard ja A. W. Renck ning solicitor H. J. O’Neill)

Ese

Hagi Siseturu Ühtlustamise Ameti esimese apellatsioonikoja 30. juuli 2009. aasta otsuse (asi R 1051/2008-1) peale, mis käsitleb Vallis K. — Vallis A. & Co. OE ning New Yorker SHK Jeans GmbH & Co. KG vahelist vastulausemenetlust

Resolutsioon

1. Jätta hagi rahuldamata.

2. Mõista kohtukulud välja New Yorker SHK Jeans GmbH & Co. KG-lt.

(1) ELT C 297, 5.12.2009.
ET Euroopa Liidu Teataja C 58/7

Üldkohtu 18. jaanuari 2012. aasta otsus — Tilda Riceland Private versus Siseturu Ühtlustamise Amet — Siam Grains (BASMALI)

(Kohtuasi T-304/09) (1)

(Ühenduse kaubamärk - Vastulausemenetlus - Ühenduse kujutismärgi BASmALI taotlus - Varasem registreerimata kaubamärk ja varasem tähis BASMATI - Suhteline keeldumispõhjus - Määruse (EÜ) nr 40/94 artikli 8 lõige 4 (nüüd määruse (EÜ) nr 207/2009 artikli 8 lõige 4))

2012/C 58/12

Kohtumenetluse keel: inglise

Pooled

Hageja: Tilda Riceland Private Ltd (Gurgaon, India) (esindajad: barrister S. Malynicz, solicitor N. Urwin ja solicitor D. Sills)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: P. Geroulakos)

Teine menetluspool Siseturu Ühtlustamise Ameti apellatsioonikojas, menetlusse astuja Üldkohtus: Siam Grains Co. Ltd (Bangkok, Tai) (esindaja: avocat C. Thomas-Raquin)

Ese

Hagi Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 19. märtsi 2009. aasta otsuse (asi R 513/2008-1) peale, mis käsitles vastulausemenetlust Tilda Riceland Private Ltd ja Siam Grains Co. Ltd vahel.

Resolutsioon

1. Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 19. märtsi 2009. aasta otsus (asi R 513/2008-1).

2. Mõista Siseturu Ühtlustamise Ametilt välja kaks kolmandikku Tilda Riceland Private Ltd. kohtukuludest ning jätta Siseturu Ühtlustamise Ameti kohtukulud tema enda kanda.

3. Mõista Siam Grains Co. Ltd-lt välja kaks kolmandikku Tilda Riceland Private Ltd. kohtukuludest ning jätta Siam Grains Co. Ltd kohtukulud tema enda kanda.

(1) ELT C 244, 10.10.2009.
ET Euroopa Liidu Teataja C 138/15

Üldkohtu 28. märtsi 2012. aasta otsus — Ryanair versus komisjon

(Kohtuasi T-123/09) (1)

(Riigiabi - Lennuettevõtjale antud laen, mille võis arvestada omakapitali hulka - Otsus, millega tunnistatakse abi ühisturuga kokkusobimatuks - Lennuettevõtja varade müük - Otsus, milles esialgse uurimise etapi lõppedes tuvastatakse, et tegemist ei ole abiga - Tühistamishagi - Õigus esitada hagi - Huvitatud pool - Vastuvõetavus - Tõsised raskused - Pädevus - Põhjendamiskohustus)

2012/C 138/26

Kohtumenetluse keel: inglise

Pooled

Hageja: Ryanair Ltd (Dublin, Iirimaa) (esindajad: advokaadid E. Vahida ja I.-G. Metaxas-Maragkidisas)

Kostja: Euroopa Komisjon (esindajad: L. Flynn, D. Grespan ja E. Righini)

Kostja toetuseks menetlusse astujad: Itaalia Vabariik (esindajad: avvocato dello Stato G. Palmieri ja avvocato dello Stato P. Gentili), Alitalia — Compagnia Aerea Italiana SpA (Fiumicino, Itaalia) (esindajad: advokaadid G. M. Roberti, G. Bellitti ja I. Perego)

Ese

Nõue tühistada osaliselt komisjoni 12. novembri 2008. aasta otsus 2009/155/EÜ 300 miljoni euro suuruse laenu kohta, mida Itaalia andis ettevõtjale Alitalia nr C 26/08 (ex N 31/08) (ELT 2009, L 52, lk 3), ning nõue tühistada komisjoni 12. novembri 2008. aasta otsus K(2008) 6745 (lõplik), mille ese on riigiabi N 510/2008 — Itaalia — Lennuettevõtja Alitalia varade müük.

Resolutsioon

1. Jätta hagi rahuldamata.

2. Mõista Euroopa Komisjoni ja Alitalia — Compagnia Aerea Italiana SpA kohtukulud välja Ryanair Ltd-lt, kes ühtlasi kannab ise oma kohtukulud.

3. Jätta Itaalia Vabariigi kohtukulud tema enda kanda.

(1) ELT C 141, 20.6.2009.
2.

Jätta Adolf Würth GmbH & Co. KG ja Arnold Fasteners (Shenyang) Co. Ltd kohtukulud nende enda kanda ja mõista neilt välja Euroopa Liidu Nõukogu ja European Industrial Fasteners Institute AISBL-i kohtukulud.
ET Euroopa Liidu Teataja C 319/7

Üldkohtu 13. septembri 2012. aasta otsus — Itaalia versus komisjon

(Kohtuasi T-379/09) (1)

(Riigiabi - Kasvuhoonete kütmiseks kasutatava gaasiõli aktsiisimaksust vabastamine - Otsus, millega abikava tunnistatakse ühisturuga kokkusobimatuks ja kohustatakse väljamakstud abi tagasi nõudma - Põhjendamiskohustus - Valikulisus - Liikmesriikidevahelise kaubanduse mõjutamine - Konkurentsi kahjustamine - Direktiiv 92/81/EMÜ - Direktiiv 2003/96/EÜ - Ühenduse suunised keskkonnakaitsele antava riigiabi kohta)

2012/C 319/10

Kohtumenetluse keel: itaalia

Pooled

Hageja: Itaalia Vabariik (esindajad: avvocato dello Stato F. Arena, avvocato dello Stato G. Palmieri ja avvocato dello Stato F. Varroneas)

Kostja: Euroopa Komisjon (esindajad: B. Stromsky ja D. Grespan)

Ese

Nõu tühistada komisjoni 13. juuli 2009. aasta otsus 2009/944/EÜ riigiabikavade kohta C 6/04 (ex NN 70/01) ja C 5/05 (ex NN 71/04), mida Itaalia rakendas katmikaiandusega tegelevate ettevõtjate suhtes (kasvuhoonete kütmiseks kasutatava diislikütuse aktsiisivabastus) (ELT L 327, lk 6).

Resolutsioon

1. Jätta hagi rahuldamata.

2. Mõista kohtukulud välja Itaalia Vabariigilt.

(1) ELT C 282, 21.11.2009.
ET Euroopa Liidu Teataja C 235/13

Üldkohtu 27. juuni 2012. aasta otsus — Hearst Communications versus Siseturu Ühtlustamise Amet — Vida Estética (COSMOBELLEZA)

(Kohtuasi T-344/09) (1)

(Ühenduse kaubamärk - Vastulausemenetlus - Ühenduse sõnamärgi COSMOBELLEZA taotlus - Varasemad siseriiklikud ja ühenduse sõna- ja kujutismärgid COSMO, COSMOPOLITAN, COSMOTEST, COSMOPOLITAN TELEVISION ja THE COSMOPOLITAN SHOW - Registreerimata kaubamärgid ja ärinimed COSMO, COSMOPOLITAN - Suhtelised keeldumispõhjused - Segiajamise tõenäosuse puudumine - Kaubamärkide sarnasuse puudumine - Määruse (EÜ) nr 207/2009 artikli 8 lõike 1 punkt b)

2012/C 235/31

Kohtumenetluse keel: inglise

Pooled

Hageja: Hearst Communications, Inc. (New York, Ameerika Ühendriigid) (esindajad: advokaadid A. Nordemann, C. Czychowski ja A. Nordemann-Schiffel)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: C. Bartos, hiljem V. Melgar)

Teine menetluspool apellatsioonikojas, menetlusse astuja Üldkohtus: Vida Estética, SL (Barcelona, Hispaania) (esindaja: advokaat A.I. Alejos Cutuli)

Ese

Tühistamishagi Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 4. juuni 2009. aasta otsuse peale asjas R 770/2007-2, mis puudutab vastulausemenetlust Hearst Communications, Inc. ja Vida Estética, SL vahel.

Resolutsioon

1. Jätta hagi rahuldamata.

2. Mõista kohtukulud välja Hearst Communications, Inc–lt.

(1) ELT C 256, 24.10.2009.
ET Euroopa Liidu Teataja C 217/17

Üldkohtu 13. juuni 2012. aasta otsus — Insula versus komisjon

(Kohtuasi T-366/09) (1)

(Vahekohtuklausel - Uurimis- ja arenguprojektide rahastamise leping - Ecres, El Hierro, Islands 2010, Opet I, Opet II, Opet Ola, Respire, Sustainable Communities ja Virtual Campus lepingud - Tõendavate dokumentide puudumine ja vastuolu lepingutingimustega ühe lepinguosalise poolt esitatud kulude kohta - Ettemakstud või väljamakstud summade tagastamine - Hagi osaline vastuvõetamatus - Komisjoni vastuhagi)

2012/C 217/34

Kohtumenetluse keel: prantsuse

Pooled

Hageja: Conseil scientifique international pour le développement des îles (Insula) (Pariis, Prantsusmaa) (esindajad: advokaadid J.-D. Simonet ja P. Marsal)

Kostja: Euroopa Komisjon (esindajad: A. M. Rouchaud-Joët ja F. Mirza, hiljem A.-M. Rouchaud-Joët ja D. Calciu, keda abistavad advokaadid L. Defalque ja S. Woog)

Ese

Taotlus, et Üldkohus tuvastaks EÜ artikli 238 alusel esiteks, et komisjoni nõue tagastada 114 996,82 eurot on põhjendamatu ja teiseks, et komisjoni nõue tagastada 253 617,08 eurot on osaliselt põhjendatud, ning sellest tulenevalt mõista komisjonilt välja kahjuhüvitis summas 146 261,06 eurot ning teise võimalusena kahjuhüvitis summas 573 273,42 eurot.

Resolutsioon

1. Jätta Conseil scientifique international pour le développement des îles’i (Insula) esitatud hagi rahuldamata.

2. Mõista Insula’lt komisjoni kasuks välja põhisumma suuruses 114 996,82 eurot, millele lisandub alates 16. augustist 2009 kuni nimetatud põhisumma täieliku tasumiseni intress määraga 2,5 % aastas

3. Mõista Insula’lt komisjoni kasuks välja põhisumma suuruses 253 617,08 eurot, millele lisandub alates 8. septembrist 2009 kuni nimetatud põhisumma täieliku tasumiseni intress määraga 2,5 % aastas

4. Jätta komisjoni vastuhagi ülejäänud osas rahuldamata.

5. Jätta Insula kohtukulud tema enda kanda ning ühtlasi mõista temalt välja komisjoni kohtukulud.

(1) ELT C 282, 21.11.2009.
ET Euroopa Liidu Teataja C 399/17

Üldkohtu 14. novembri 2012. aasta otsus — Prysmian ja Prysmian Cavi e Sistemi Energia versus komisjon

(Kohtuasi T-140/09) (1)

(Konkurents - Haldusmenetlus - Tühistamishagi - Kontrollimise käigus antud aktid - Vahemeetmed - Vastuvõetamatus - Kontrolli teostamise otsus - Põhjendamiskohustus - Eraelu kaitse - Piisavalt kaalukad tõendid - Kohtulik kontroll)

2012/C 399/28

Kohtumenetluse keel: itaalia

Pooled

Hagejad: Prysmian SpA (Milano, Itaalia) ja Prysmian Cavi e Sistemi Energia Srl (Milano) (esindajad: advokaadid A. Pappalardo, F. Russo, L. Stasi, C. Tesauro ja L. Armati)

Kostja: Euroopa Komisjon (esindajad: V. Di Bucci ja X. Lewis, hiljem V. Di Bucci ja N. von Lingen)

Ese

Esiteks nõue tühistada komisjoni 9. jaanuari 2009. aasta otsus K(2009) 92/2, millega kohustati Prysmia SpAd ja kõiki tema poolt otse või kaudselt kontrollitavaid ettevõtjaid, sealhulgas Prysmian Cavi e Sistemi Energia Srl’i alluma kontrollimisele vastavalt nõukogu 16. detsembri 2002. aasta määruse nr 1/2003 [EÜ] artiklites 81 ja 82 sätestatud konkurentsieeskirjade rakendamise kohta (EÜT L 1, lk 1; ELT eriväljaanne 08/02, lk 205) artikli 20 lõikele 4 (juhtum COMP/39.610); teiseks nõue, et Üldkohus tunnistaks õigusvastaseks selle kontrollimise käigus tehtud komisjoni otsuse kopeerida teatavate arvutifailide kogu sisu, et seda oma tööruumides uurida ja kolmandaks nõue, et Üldkohus kohustaks komisjoni hoiduma kasutamast õigusvastaselt saadud dokumente ning andma Prysmian’le ja Prysmian Cavi e Sistemi Energia’le õigusvastaselt saadud dokumendid tagasi.

Resolutsioon

1. Tühistada komisjoni 9. jaanuari 2009. aasta otsus K(2009) 92/2, millega kohustati Prysmian SpAd ja kõiki tema poolt otse või kaudselt kontrollitavaid ettevõtjaid, sealhulgas Prysmian Cavi e Sistemi Energia Srl’i alluma kontrollimisele vastavalt nõukogu 16. detsembri 2002. aasta määruse (EÜ) nr 1/2003 [EÜ] artiklites 81 ja 82 sätestatud konkurentsieeskirjade rakendamise kohta artikli 20 lõikele 4, osas, milles see puudutab muid elektrikaableid kui vee- ja maa-alused kõrgepingekaablid ning nende muude kaablitega seotud materjale.

2. Jätta hagi ülejäänud osas rahuldamata.

3. Jätta Prysmian’i ja Prysmian Cavi e Sistemi Energia kohtukulud nende endi kanda ja mõista neilt välja pool Euroopa Komisjoni kohtukuludest.

4. Komisjon kannab ise poole oma kohtukuludest.

(1) ELT C 141, 20.6.2009.
ET Euroopa Liidu Teataja C 355/22

Üldkohtu 27. septembri 2012. aasta otsus — Applied Microengineering versus komisjon

(Kohtuasi T-387/09) (1)

(Teadusuuringute, tehnoloogiaarenduse ja uute tehnoloogiate tutvustamise 5. raamprogramm - Projekte „Formation of a New Design House for MST” ja „Assessment of a New Anodic Bonder” käsitlevad lepingud - Makstud rahalisest toetusest ühe osa tagasinõudmine - Täitmisele pööramise otsus - Vaidlustatud otsust menetluse käigus muutev otsus - Hagi õiguslik põhjendus - Esitatud väidete laad - Õiguspärane ootus - Põhjendamiskohustus - Hea halduse põhimõte)

2012/C 355/46

Kohtumenetluse keel: inglise

Pooled

Hageja: Applied Microengineering Ltd (Didcot, Ühendkuningriik) (esindajad: advokaadid P. Walravens, J. De Wachter, hiljem advokaadid P. Walravens ja J. Blockx)

Kostja: Euroopa Komisjon (esindaja: S. Petrova, keda abistab advokaat R. Van der Hout)

Ese

Nõue tühistada komisjoni 16. juuli 2009. aasta otsus C(2009) 5797, mis puudutab 258 560. 61 euro ja intressi tagastamist, mis hageja võlgneb tulenevalt projektidest IST-1999-11823 FOND MST („Formation of a New Design House for MST”) ja IST-2000-28229 ANAB („Assessment of a New Bonder”).

Resolutsioon

1. Jätta hagi rahuldamata.

2. Mõista Euroopa Komisjoni kohtukulud välja Applied Microengineering Ltd-lt, kes ühtlasi kannab ise oma kohtukulud.

(1) ELT C 312, 19.12.2009.
ET Euroopa Liidu Teataja C 343/12

Üldkohtu 26. septembri 2012. aasta otsus — IG Communications versus Siseturu Ühtlustamise Amet — Citigroup ja Citibank (CITIGATE)

(Kohtuasi T-301/09) (1)

(Ühenduse kaubamärk - Vastulausemenetlus - Ühenduse sõnamärgi CITIGATE taotlus - Siseriiklikud ja ühenduse sõna- ning kujutismärgid, mis sisaldavad osa „citi” - Suhtelised keeldumispõhjused - Segiajamise tõenäosus - Kaubamärkide perekond - Määruse (EÜ) nr 207/2009 artikli 8 lõike 1punkt b - Varasema kaubamärgi eristusvõime või maine ebaõiglane ärakasutamine - Määruse nr 207/2009 artikli 8 lõige 5)

2012/C 343/17

Kohtumenetluse keel: inglise

Pooled

Hageja: IG Communications Ltd (London, Ühendkuningriik) (esindajad: M. Edenborough, QC ja solicitor R. Beard)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: P. Geroulakos)

Teised menetluspooled apellatsioonikojas, menetlusse astujad Üldkohtus: Citigroup, Inc. (New York, Ameerika Ühendriigid) ja Citibank, NA (New York) (esindajad: advokaadid V. von Bomhard, A. Renck ja solicitor H. O’Neill, hiljem V. von Bomhard ja A. Renck)

Ese

Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 30. aprilli 2009. aasta otsuse peale (asi R 821/2005-1), mis käsitleb ühelt poolt Citigroup, Inc-i ja Citibank, NA ning teiselt poolt IG Communication Ltd vahelist vastulausemenetlust, esitatud hagi.

Resolutsioon

1. Jätta hagi rahuldamata.

2. Mõista kohtukulud välja IG Communications Ltd-lt.

(1) ELT C 244, 10.10.2009.
2.

Jätta Euroopa Komisjoni kohtukulud Ecka Granulate GmbH & Co. KG ja non ferrum Metallpulver GmbH & Co. KG kanda, kes ühtlasi kannavad ise oma kohtukulud.
1.

Tühistada komisjoni 22. juuli 2009. aasta otsuse K(2009) 5791 lõplik EÜ artiklis 81 ja EMP lepingu artiklis 53 sätestatud menetluse kohta (juhtum COMP/39.396 — kaltsiumkarbiid ja magneesiumi baasil reaktiivid terase ja gaasitööstusele) artikli 2 punktid g ja h Evonik Degussa GmbH-d ja AlzChem AG-d puudutavas osas, täpsustades siiski, et nimetatud tühistamine ei mõjuta seda, et ükskõik kumma äriühingu poolt selle trahvi tasumine, mis neile on solidaarselt määratud otsuse artikli 1 punktis f tuvastatud rikkumise eest, ja selle trahvi tasumine, mis SKW Stahl Technik GmbH & Co. KG-le on määratud sama otsuse artikli 2 punktis g, vabastab SKW Stahl Technik GmbH & Co. KG maksmise kohustusest.